අනුර මල්වතු අස්ගිරි මහ නාහිමිවරුන් බැහැදකියි
ජාතික ජන බලවේගයේ ජනාධිපති ධුර අපේක්ෂක අනුර කුමාර දිසානායක මහතා ඊයේ 16 දා පස්වරුවේ මහනුවර දී මල්වතු හා අස්ගිරි මහ නාහිමිවරුන් බැහැදැක ආශීර්වාද ලබා ගත්තේය ඔහු මහනුවර මල්වතු මහා විහාරයේ දී සියම් මහ නිකායේ මල්වතු පාර්ශ්වයේ මහ නායක තිබ්බටුවාවේ ශ්රී සිද්ධාර්ථ සුමංගල මහ නාහිමියන් ද මල්වතු පාර්ශ්වයේ අනු නායක පූජ්ය දිඹුල්කුඹුරේ විමලධම්ම නා හිමියන් ද හමුවිය ඉන්පසුව අස්ගිරි මහා විහාරයේදී සියම් මහ නිකායේ අස්ගිරි පාර්ශ්වයේ මහ නායක වරකාගොඩ ශ්රී ඥානරතන මහ නාහිමියන් හමු විය මේ වන විට රටේ පවතින දේශපාලන තත්ත්වය පිළිබඳව මහ නායක හිමිවරුන් ඇතුළු මහා සංඝරත්නය සමග සාකච්ඡා කළ අනුර කුමාර දිසානායක මහතා එළඹෙන ජනාධිපතිවරණයේ ජයග්රහණය වෙනුවෙන් උන්වහන්සේලාගේ ආශීර්වාදය ද ලබා ගත්තේය මේ අවස්ථාව සඳහා ජාතික ජන බලවේගයේ ජාතික විධායක සභික විජිත හේරත් මහතා ද එක්ව සිටියේය මීරිගම කඳන්ගමුව ශ්රී විද්යාවංස පිරිවෙනට ඊයේ 16 දා ගිය ජාතික ජන බලවේගයේ නායක අනුර කුමාර දිසානායක මහතා රාමඤ්ඤ මහ නිකායේ මහනායක මකුලෑවේ විමල නාහිමියන් බැහැදැක ආශිර්වාද ලබා ගත්තේය ජාතික ජන බලවේගයේ විධායක සභික විජිත හේරත් මහතාද එම අවස්ථාවට එක්විය